Document ID: 31980D0327

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1980 περί απορρίψεως του χαρακτηρισμού ως επιστημονικής της συσκευής με την ονομασία "Benthos boomerang corer, model 1890"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρος(1), όπως τροποποιήθηκε από τον κανονισμό (ΕΟΚ) αριθ. 1027/79(2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί του καθορισμού των διατάξεων εφαρμογής του κανονισμού (ΕΟΚ) αριθ. 1798/75(3) και ιδίως το άρθρο 7,
Εκτιμώντας:
ότι, με επιστολή της 28ης Σεπτεμβρίου 1979, η βρεταννική κυβέρνηση εζήτησε από την Επιτροπή να θέσει σε λειτουργία τη διαδικασία που ήδη προβλέπεται στο άρθρο 7 του κανονισμού (ΕΟΚ) αριθ. 2784/79, προς το σκοπό του χαρακτηρισμού της συσκευής με την ονομασία "Benthos boomerang corer, model 1890", προοριζομένης να χρησιμοποιείται για τη μελέτη των ρευμάτων του Ατλαντικού Ωκεανού, ως επιστημονικής συσκευής ή μη, και σε περίπτωση καταφατικής απαντήσεως, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα-
ότι σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79 ομάδα εμπειρογνωμόνων, αποτελουμένη από εκπροσώπους όλων των Κρατών Μελών, συνήλθε στις 5 Φεβρουαρίου 1980, στα πλαίσια της Επιτροπής Τελωνειακών Ατελειών, προς το σκοπό της εξετάσεως της προκειμένης περιπτώσεως-
ότι από αυτή την εξέταση προέκυψε ότι η εν λόγω συσκευή χρησιμεύει για την απόληψη δειγμάτων αποθεμάτων του βυθού της θάλασσας-
ότι δεν έχει αντικειμενικά χαρακτηριστικά που την καθιστούν ειδικά κατάλληλη για επιστημονική έρευνα-
ότι εξάλλου συσκευές αυτού του είδους χρησιμοποιούνται κυρίως στην πραγματοποίηση δραστηριοτήτων μη επιστημονικών-
ότι η χρήση που γίνεται της εν λόγω συσκευής στην προκειμένη περίπτωση δεν αρκεί αυτή μόνη για να της προσδώσει το χαρακτήρα επιστημονικής συσκευής, και ότι δεν δύναται κατά συνέπεια να θεωρηθεί σαν επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Benthos boomerang corer, model 1890" δεν πρέπει να θεωρείται σαν επιστημονική συσκευή.
Άρθρο 2
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, στις 3 Μαρτίου 1980.

Labels: 3
16
1